open-index/open-wikipedia-markdown huggingface dataset:
Joan Cusack

**Joan Mary Cusack** (født 11. oktober 1962 i New York) er en amerikansk skuespiller på film, teater og TV.

Cusack har to ganger vært nominert til en Oscar for beste kvinnelige birolle, for sine roller i filmene *[[Working Girl]]* og *[[In & Out (film)|In & Out]]*.

## Utdanning og karriere
Cusack studerte ved University of Wisconsin i Madison. Hun dukket opp med sin bror John Cusack i filmene *[[Å, for en bursdag!|Sixteen Candles]]*, *[[High Fidelity (film)|High Fidelity]]*, *[[Grosse Pointe Blank]]*, *[[Say Anything (film)|Say Anything]]*, *[[Cradle Will Rock (film)|Cradle Will Rock]]*, *[[Martian Child]]* og *[[War Inc. (film)|War Inc.]]* Hun spilte også i den kortlivede TV-serien *What About Joan?* i 2001 og 2002. Cusack opptrådte på *[[Saturday Night Live]]* fra 1985 til 1986. Hun har blitt nominert fire ganger til en American Comedy Award og har vunnet tre ganger, for *[[Runaway Bride]]* (1999), *In & Out* (1997) og *Working Girl* (1988).

Cusack har også vunnet en New York Film Critics Circle Award og en Broadcast Film Critics Association Award for sin rolle i filmen *In & Out*. Hun ga stemme til figuren Jessie i animasjonsfilmene *[[Toy Story 2]]* og *[[Toy Story 3]]*. Hun har også spilt en gjesterolle i TV-serien *[[Law & Order]]*. I 2006 hadde hun en rolle i filmen *[[Venner med penger]]*, med Jennifer Aniston og Frances McDormand som motspillere.

## Privatliv
Cusack ble født inn i en irsk-amerikansk katolsk familie, og vokste opp i Evanston, Illinois. Hennes mor Nancy (født Carolan) var en tidligere matematikklærer og politisk aktivist. Hennes far Richard Cusack var skuespiller, og hennes søsken Ann, Bill, John og Susie er eller har vært skuespillere.

Hun er gift med advokaten Richard Burke fra Chicago og har to sønner med ham. Paret er bosatt i Chicago.

Siden 2011 har hun eid butikken Judy Maxwell Home i Chicago, som selger et variert utvalg av gaveartikler, leker og spill, bøker, interiørartikler og annet. Butikken er oppkalt etter rollefiguren som spilles av Barbra Streisand i filmen *[[What's Up, Doc?]]*, som ifølge et avisintervju med Joan Cusack er Cusacks favorittfilm.

## Referanser


## Eksterne lenker
* 
*
Hermann Keller (musikkviter)

**Hermann Keller** (født 20. november 1885, død 17. august 1967) var en tysk kirkemusiker og musikkviter.

Han ble født i Stuttgart og studerte i likhet med sin far arkitektur i sin hjemby og i München. Han tok privatundervisning hos Max Reger, som anbefalte ham å studere musikk. Keller fulgte Regers råd, og studerte musikk i München, Stuttgart og Leipzig. Fra 1910 var han lærer og organist i Weimar, før han dro tilbake til Stuttgart i 1916. I 1924 tok han en filosofisk doktorgrad med avhandlingen *Die musikalische Artikulation insbesondere bei Joh. Seb. Bach*. Keller ble i 1928 utnevnt til leder for kirke- og skolemusikkavdelingen ved musikkhøyskolen i Stuttgart, hvor han ble frem til 1933. Etter annen verdenskrig ble han direktør for musikkhøyskolen, fra 1946 til 1952. Han døde i en trafikkulykke i 1967. Den 17. august 2007, 40-årsdagen for hans død, opprettet sønnen hans et nettsted for ham, med lenker, bilder og andre ressurser.

## Referanser


## Eksterne lenker
*
Patrice Motsepe

**Patrice Tlhopane Motsepe** (født 28. januar 1962 i Gauteng) er en  sørafrikansk advokat, forretningsmann og gruvemagnat. 

Motsepe er utdannet ved University of Swaziland og University of the Witwatersrand. Han leder African Rainbow Minerals. Selskapet driver forretninger med gull, platina, jernholdige og uedle metaller, samt kull. I 2011 ble han regnet som Sør-Afrikas rikeste mann av den sørafrikanske avisen *Sunday Times*.

Motsepe eier også fotballklubben Mamelodi Sundowns, der han er president.

## Referanser
Alfred Dürr

**Alfred Dürr** (født 3. mars 1918, død 7. april 2011) var en tysk musikkviter kjent for sine studier av Johann Sebastian Bach.

Han ble født i Charlottenburg i Berlin og studerte ved Georg-August-universitetet i Göttingen fra 1945 til 1950. I 1950 tok han en doktorgrad om Bachs tidlige kantater. Doktorgraden ble utgitt som bok året etter, titulert *Studien über die frühen Kantaten J.S. Bachs*. Dürr skrev også flere andre bøker om Bachs kantater på tysk. En av disse ble oversatt til engelsk av Richard Jones, under tittelen *The Cantatas of J.S. Bach*. Dürr var direktør for Johann-Sebastian-Bach-instittutet fra 1962 til han gikk av med pensjon i 1983. Han var æresdoktor ved Humboldt-universitetet i Berlin, universitetet i Oxford og Baldwin-Wallace College. Han døde i 2011, 93 år gammel i Göttingen. I samme år ble et nettsted, jsbachcantatas.com, opprettet til hans minne.

## Referanser


## Eksterne lenker
* 
*
Håkon Langdalen

**Håkon Langdalen** (født 6. april 1992) er en norsk fotballspiller som for tiden er klubbløs.

Han har flere landskamper for aldersbestemte lag, og har tidligere hatt «hospitantkontrakt» med Hønefoss. Han var tilknyttet A-laget til Hønefoss fra februar 2008. Den 22. august 2010 debuterte han i Tippeligaen, i Hønefoss' hjemmekamp mot Stabæk.

## Referanser


## Eksterne lenker
* 
* Profil hos Hønefoss BK
Zhang Aiping

**Zhang Aiping**; 1908–2003 var en ledende kinesisk kommunistisk militær leder, og i en periode landets forsvarsminister.

## Biografi
Zhang ble medlem av Det kinesiske kommunistiske parti i 1928 etter å ha vært med på et kommunistisk ledet bondeopprør. Han var med på «den lange marsjen» og var feltkommandør i den kinesiske røde armé. I tillegg kjempet han først mot Chiang Kai-sheks Kuomintangstyrker og deretter mot Den keiserlige japanske hær under den annen sino-japanske krig. 

Under annen verdenskrig kommanderte Zhang en gerijlaenhet som ble sendt ut for å berge amerikanske bomberflymannskaper som hadde krasjlandet i Kina etter å ha bombet Tokyo i april 1942 under ledelse av oberstløytnant Jimmy Doolittle.

Etter 1949 var Zhang viktig i oppbyggingen av de kinesiske militære styrker. Han kommanderte Folkets frigjøringshærs første marinestyrker og var kammandør for et armékorps under Koreakrigen. Etter hjemkomsten fra Korea innehadde han en rekke viktige militære og politiske verv. Han ble utnevnt til general i 1955.

Under kulturrevolusjonen ble Zhang anklaget for kontrarevolusjonære forbrytelser og oppsagt fra alle verv, og under kampsesjonene mot ham ble det ene benet hans brukket. 

Han fikk komme tilbake til det offentlige liv i 1973 og var Kinas forsvarsminister fra 1982 til 1988. Han var nestsjef for generalstaben, visestatsminister og i en periode formann for en kommisjon som stod for moderniseringen av de væpnede styrker.

Zhang siteres på at «Det eneste som kulturrevolusjonen (lyktes i) var å gi meg en stokk».

Under demonstrasjonene på Tiananmenplassen i 1989 støttet Zhang Aiping åpent studentene og gikk imot bruk av makt mot dem. I spissen for seks andre pensjonerte generaler bønnfalt han Folkets Frigjøringshær i et brev av 21. mai om ikke å rykke frem mot studentene.

::*Due to the exigent circumstances, we as old soldiers, make the following request: Since the People's Army belongs to the people, it cannot stand against the people, much less kill the people, and must not be permitted to fire on the people and cause bloodshed; to prevent the situation from escalating, the Army must not enter the city.* 

:::-- Ye Fei, Zhang Aiping, Xiao Ke, Yang Dezhi, Chen Zaidao, Song Shilun og Li Jukui, Brev av 21. mai 1989 til Den sentrale militærkommisjon og Hovedstadens hovedkvarter for krigsretten

To uker etter ble militære styrker satt inn mot demonstrantene i Beijing.

## Fotnoter

## Referanser
Lin Boqu

**Lin Boqu** (kinesisk: 林伯渠; født i 1886 i fylket Linli i provinsen Hunan i Kina, død i 1960) var en kinesisk kommunistisk politiker. Han var medlem av Det kinesiske kommunistpartis 8. politbyrå, rangert som nr. åtte.

Han var en tidlig følgesvenn av Sun Yat-sen, men meldte seg også inn i Det kinesiske kommunistiske parti i 1921.

I 1940-årene, da han var i  Yan'an, fikk han og Dong Biwu, Wu Yuzhang, Xu Teli og Xie Juezai tilnavnet *Yan'ans fem seniorer* 延安五老). 

Som lingvist medvirket han ved utviklingen av Latinxua Sin Wenz.

## Referanser
DS «Aktiv» (1909)

**DS «Aktiv»** var et lasteskip bygget av Stavanger Støberi & Dok som byggenummer 60. Skipet ble overlevert til skipsreder A. Chr. Hein & Søn i Arendal i 1909. Skipet ble videresolgt til Severnoje Gosudarstvennoe Morskoe Parokhodstvo (SGMP) i 1918 til det som da var blitt til Sovjetunionen. Hun ble omdøpt til «Revoljucija» (russisk for Revolusjon) og fikk hjemmehavn i Arkhangelsk.

## Etterhistorie
Under andre verdenskrig gikk «Revoljucija» i konvoitrafikk. Sammen med lasteskipet «Kama», forlot «Revoljucija» Kola bay som en del av konvoien KB-35. De ble eskortert av  minesveiperen  (T884) No 34 og patruljeskipet SKR-20. Ved Litskieøyene fikk skipet motorvansker og måtte stoppe. «Kama» fortsatte sammen med patruljeskipet mot Arkhangelsk, mens minesveiperen ble igjen for å se etter «Revoljucija». 3. desember 1944 oppdaget den tyske ubåten U-1163 de to skipene. Klokken 01:00 skjøt U-1163 den første torpedoen mot det han trodde var to patruljeskip, men bommet.  Fire minutter senere skjøt de neste torpedo. Denne traff «Revoljucija» som sank på 20 sekunder. Hele mannskapet på 23 omkom.

## Eksterne lenker
* Stavanger Støberi & Dok 
* Uboat.net – Revoljucija
Bokvennen

***Bokvennen Litterær Avis (BLA)*** er en norsk månedsavis for litteratur. Redaktører (per 2025) er Eilif Guldvog Hartvedt og William S. Mørch. Tidsskriftet utgis av forlagshuset Solum Bokvennen.  

## Historikk
Tidsskriftet Bokvennen ble etablert i 1989 av Morten Claussen og drevet som magasin frem til 2016, da konverteringen til avisen BLA ble påbegynt. Tidsskriftet hadde vært gjennom flere faser forut for dette.

Etter en forholdsvis hurtig omlegging våren 2016 ble første utgave av BLA – Bokvennen Litterær Avis – lansert i begynnelsen av juni 2016. Mottagelsen i pressen var meget positiv, med grundige anmeldelser i bl.a. Dagbladet, NRK og Klassekampen. Særlig ble kvaliteten på tekstene vektlagt i anmeldelsene.

## Redaktører

* 2004–2009: Gunnar Rebnord Totland og Elisabeth Skjervum Hole
* 2010–2014: Gabriel Michael Vosgraff Moro
* 2015–2015: Alberte Bremberg
* 2016–2017: Gabriel Michael Vosgraff Moro og Brynjulf Jung Tjønn
* 2017–2019: Gabriel Michael Vosgraff Moro og Thomas Espevik
* 2019–2022: Even Teistung og Ulla Svalheim
* 2020–2021: Even Teistung og Live Lundh
* 2022–2024: Eirik Riis Mossefinn og Sigrid Strømmen
* 2025–: Eilif Guldvog Hartvedt og William S. Mørch

## Priser
*Bokvennen* ble i 2011 kåret til Årets tidsskrift av Norsk Tidsskriftforening. Som vinner av den norske konkurransen ble *Bokvennen* nominert til den fellesnordiske prisen, og ble året etter kåret til «Årets kulturtidsskrift i Norden». 

## Referanser
 

## Eksterne lenker
*
Frösjön

**Frösjön** er en innsjø beliggende på grensen mellom Stockholms og Södermanlands län i landskapet Södermanland i Sverige.

Nord for innsjøen ligger Klämmingen. Frösjön dreneres via Sigtunaån til Sillen, og derfra via Trosaån til Østersjøen. Ved Frösjöns vestbredde ligger Frustuna kyrka, øst for innsjøen ligger Visbohammar, og sør for innsjøen ligger Gnesta.

## Kilder
* C.M. Rosenberg, *Geografiskt-statistiskt handlexikon öfver Sverige*. Första bandet A-G. Göteborg 1993
Football League Championship 2011–2012

**[[Football League Championship]] 2011–2012** begynte 5. august 2011. De lagene som rykte ned fra Premier League 2010/11 var West Ham United, Blackpool og Birmingham, og de som rykket opp fra League One var Brighton & Hove Albion, Southampton og Peterborough United.
## Tabell
*Oppdatert 18. april*

## Playoff

## Stadioner

## Toppscorere
*Oppdatert 4. januar 2012*

## Referanser
Andreas Borud

**Andreas Borud** (født 22. mai 1991) var leder av Elevorganisasjonen i perioden 2011–2012. Han avsluttet i 2010 sin videregående opplæring ved Hamar katedralskole, hvor han også var elevrådsleder i ett år. Borud var politisk nestleder i sentralstyret til Elevorganisasjonen i perioden 2010–2011, og fylkesleder i Elevorganisasjonen i Hedmark 2009–2010. 

I oktober 2017 ble han generalsekretær i Landsrådet for Norges Barne og Ungdomsorganisasjoner. I 2020 ble åremålet hans forlenget med to år, slik at han kunne bli sittende som generalsekretær frem til 2022.

## Referanser
Grindsjön

**Grindsjön** er en innsjø i Sorunda, Nynäshamn kommune på Södertörn, i landskapet Södermanland, Sverige. Sjøen ligger 32 meter over havet og dekker 1,2 km². Kartlegging viser lavt innhold av næringssalter og bakterier, og stort siktdyp. Sjøens middeldybde er 9 meter, med 19,5 meter som største dyp.

Inntil innsjøen ligger en av Totalförsvarets forskningsinstituts anlegg. Området ble tatt i bruk til militær forskning 1941, innledningsvis av Militärfysiska institutet, etter at området ble gitt som gave av Olof Arrhenius. Deler av arbeidet med Sveriges atomvåpenprogram ble utført ved Grindsjön.

Grindsjön fikk oppmerksomhet 28. juli 2004, da det ble oppdaget at Tony Olsson og tre andre straffedømte forbrytere oppholdte seg her etter en rømning fra Anstalten Hall.

## Referanser
Valdres Mållag

**Valdres Mållag** er fylkeslaget for Noregs Mållag for Valdres i Innlandet fylke. I 2004 hadde Valdres mållag 146 medlemmer.

Medlemslag tilhørende Valdres mållag:
#Etnedal Mållag 
#Nord-Aurdal Mållag 
#Sør-Aurdal Mållag 
#Øystre Slidre Mållag
Ossie Davis

**Ossie Davis** (1917–2005) var en amerikansk skuespiller, regissør, poet, dramatiker, forfatter og politisk aktivist. 

Davis opplevde rasisme fra en tidlig alder da den høyreekstreme organisasjonen Ku Klux Klan truet med å skyte hans far, hvis jobb de mente var for avansert for en svart mann å ha. Etter ønske fra foreldrene hans, studerte Davis ved Howard University, men han droppet ut i 1939 for å begynne som skuespiller i New York, han begynte senere ved Columbia University School of General Studies. Hans skuespiller-karriere, som varte syv tiår, begynte i 1939 ved et teater i Harlem.

Davis gjorde sin film-debut i 1950 i regissør Sidney Poitier sin filmen No Way Out. Davis fant anerkjennelse sent i livet ved å arbeide i flere av regissør Spike Lee sine filmer, inkludert *[[Gjør det rette]]*, *[[Jungle Fever]]* og *[[She Hates Me]]*. I 1948 giftet Davis seg med skuespillerinnen Ruby Dee. I deres felles selvbiografi With Ossie and Ruby, beskrev de sin beslutning om å ha et åpent ekteskap. Deres sønn Guy Davis er en blues-musiker og tidligere skuespiller, som dukket opp i filmen Beat Street og i såpeoperaen One Life to Live. 

Davis var godt kjent som aktivist for sivile rettigheter og var en nær personlig venn av kjente politiske aktivister som Malcolm X, Jesse Jackson, Martin Luther King jr. og andre afroamerikanske ikoner av denne epoken. Davis ble funnet død på et hotellrom i Miami, Florida den 4. februar 2005. Den offisielle dødsårsaken ble ikke frigitt men han hadde hatt hjerteproblemer i mange år og hadde nylig vært innlagt på sykehus for lungebetennelse.

## Referanser


## Eksterne lenker
*
Livarden

**Livarden** er et fjell i Fana i Bergen kommune i Vestland. Det har en høyde på 683 meter over havet.

Livarden er et populært turområde fra Totland i Bergen. Området er mye benyttet både sommer og vinter. Det er gode parkeringsmuligheter på Totland helt i enden av veien ovenfor Fanahytten. Starten på turløypen er ikke skiltet og det kan være litt vanskelig å finne den. Etter bommen ved parkeringsautomaten må man følge runden til venstre, for etter ca 200 meter å ta en sti nedover til høyre. Denne fører ned på en skogsvei som man følger til høyre gjennom skogen.  Noen bløte partier før man starter på fjellet.  Beregn ca 2 timer hver vei alt etter formen.

Bildeserien nedenfor viser Livarden i retning nordover, med Skåldalsfjellet litt til høyre for midten og Bruviknipa aller bakerst til høyre, og Vidden og Ulriken ytterst til venstre. Under dette et panorama mot vest med Ulriken helt til høyre og Nordåsvannet midt i. Under dette et panorama mot sør i retning Os til venstre og Fana til høyre. Nederst et panorama mot øst med Gullfjellet helt til venstre Søre Gullfjellstoppen og Hausdalshorga litt til venstre for midten og Sveningen litt til høyre for midten.

## Referanser




## Eksterne lenker
* Bergen byleksikon på nett, om Livarden
Josie Davis

**Josie Rebecca Davis** (født 16. januar 1973 i Los Angeles, California) er en amerikansk skuespillerinne og produsent, best kjent for sin rolle som Sarah Powell i TV-serien *Charles in Charge* i sesonger fra 1986 til 1990. 

Davis begynte sin karriere som skuespiller med å opptre i TV-reklamer. I 1996 fikk Davis rollen som Grace Turner i *[[The Young and the Restless]]*. Hun fikk rollen som Camille Desmond i TV-serien *[[Beverly Hills, 90210]]* i 2000. Andre TV-opptredener var blant annet i *[[Rules of Engagement]]*, *Shark*, *[[Ghost Whisperer]]*, *[[To og en halv menn]]*, ''NCIS'', **', ''Burn Notice'', ''Chuck'', ''Bones'' og i **'. Davis var ikke bare skuespiller, men også produsent og manusforfatter.

## Eksterne lenker
* 
*
Sandra Gal

**Sandra Gal** (født 9. mai 1985) er en tysk profesjonell golfspiller som spiller på LPGA-touren.

Etter å ha spilt universitetsgolf i USA, gikk Gal i 2007 LPGAs kvalifiseringsskole, og fikk spillerett på LPGA-touren for 2008. Like etter kvalifiseringen ble hun profesjonell. 

Gjennombruddet kom i 2011 da hun vant sin første turnering, Kia Classic, og hadde ytterligere to topp-ti-plasseringer på LPGA-touren på starten av sesongen. Hun ble også tatt ut til sitt første Solheim Cup i 2011.

## Meritter
### Seire på LPGA-touren
* 2011 Kia Classic

## Referanser


## Eksterne lenker
* 
* 
* 
*
Grändalssjön

**Grändalssjön** er en innsjø i Tyresö kommune i landskapet Södermanland, Sverige, og er en del av Tyresån-vassdraget. Innsjøen dreneres via en bekk til Albysjön. Innsjøen er middels næringsrik, har bra vannkvalitet, og er relativt upåvirket av næringstilførsel. Innsjøen er drøye fem meter dyp på sitt dypeste, og dens sørbredde grenser mot Tyresta nationalpark. Eiendomsretten til innsjøen innehas av Stockholm kommune og av private eiere (mars 2007).

## Eksterne lenker
* Grändalssjön Tyresåns vattenvårdsförbund
* Tyresåns sjösystem Tyresö kommun
Russisk toppserie i fotball 2010

**[[Russisk toppserie i fotball]] 2010** var den 19. sesongen i Russisk toppserie i fotball. De nyopprykkede lagene var Anzji Makhatsjkala og Sibir Novosibirsk.
I februar 2010 ble det kjent at FK Moskva skulle flyttes lenger ned i ligaspillet, fordi deres eier og sponsor Norilsk Nickel ville det. Derfor ble de erstattet av Alania Vladikavkaz.

 vant ligaen foran  og . Alania Vladikavkaz og Sibir Novosibirsk rykket ned til FNL. Senere ble Saturn flyttet ned fra Toppserien på grunn av finansielle problemer. 
## Tabell
The Den

**The Den** er hjemmebanen til fotballklubben Millwall. Stadionet har tilskuerkapasitet på 20 143 personer og ble åpnet i 1993.
Gömmaren

**Gömmaren** er en innsjø i Huddinge kommune i landskapet Södermanland, Sverige. Innsjøens utløp går via Fullerstaån til Trehörningen.

Innsjøen har rikelig med fisk, og blant artene som finnes her, er abbor, gjedde, mort og sørv. Regnbueørret, amerikansk bekkerøye og ørret har blitt satt ut i innsjøen. For fiske i Gömmaren må man ha et eget fiskekort.

Det er også satt ut signalkreps i innsjøen, etter at den opprinnelige krepsebestanden ble rammet av krepsepest. Gömmaren inngår i Gömmarens naturreservat med 20 hektar av innsjøens overflateareal. Naturreservatet, som er på ca 700 hektar, strekker seg fra Gömmaren til Masmo, Kungens kurva og Segeltorp.

Gömmaren er meget populær på sommeren, på grunn av muligheter for soling og bading. Vannet i innsjøen er klart, med god sikt. Regnvannet er Gömmarens eneste vannkilde, med unntak av en liten bekk som munner ut ved innsjøens sørvestbredde. Nedbøren siger sakte gjennom den næringsfattige grunnen rundt innsjøen.

Gömmaren er kildesjø for Fullerstaån, og utgjør en av de ytterste utpostene Tyresån-vassdraget, som munner ut i Kalvfjärden i Østersjøen ved Tyresö slott, en strekning på ca 23&nbsp;km i luftavstand.

## Kilder
* Informasjonstavle på plassen **(svensk)**
* Enligt "Natur Huddinge"

## Bilder

Fil:Gommaren 2006.jpg|Gangstien ved Gömmaren
Fil:Gömmaren 2010a.jpg|Gömmaren høsten 2010
File:Gömmaren 2006 (4).JPG|Gömmarens østside


## Eksterne lenker
* 
* Gömmaren sjödjupskarta
* Gömmaren Huddinge naturguide
Primera División 2011–2012

**Primera División 2011–2012** var den 81. sesongen av den spanske toppdivisjonen. Barcelona var regjerende mester. Sesongen skulle egentlig startet 21. august, men ble utsatt på grunn av streik. Sesongen begynte 27. august og sluttet den 13. mai 2012.

## Tabell

## Stadioner

## Utmerkelser

### Topscorere

### Assist

### Årets utmerkelser

## Statistikk
***Første mål for sesongen:** **34 minutter** av Imanol Agirretxe for Real Sociedad mot Sporting de Gijón 
***Første straffe for sesongen:** Etter **68 minutter** av Miguel de las Cuevas for Sporting de Gijón mot Real Sociedad (scoret)
***Raskeste mål:** **53 sekunder** av Roberto Soldado for Valencia against Racing Santander 
***Seneste mål i en kamp:** **89 minutter 34 sekunder** av Roberto Soldado for Valencia mot Racing Santander.
***Største seier:** **6-0** av Real Madrid against Real Zaragoza.

## Kilder
*  Tabell og resultater på Base de Datos Histórica de Fútbol, besøkt 4. juli 2018
Opera Østfold

**Opera Østfold** er et operaselskap som setter opp spektakulære og profesjonelle oppsetninger på Fredriksten festning i Halden. 

Historien om Opera Østfold startet med at Østfold fylkesting valgte Fredriksten festning som fylkestusenårssted for prosjektperioden 2000 – 2005. Et av delprosjektene i fylkestusenårsstedet var Møteplassen. Målet i delprosjektet var å starte arbeidet med å bygge Fredriksten festning om fra en militær stridsarena til en nasjonal og internasjonal kulturarena.

## Aurora blir til
I samarbeid med Den Norske Opera og Hundreårsmarkeringen Norge 1905 – 2005 ble det bestilt en ny opera av Trygve Madsen med Jon Bing som librettist. Operaen fikk navnet Aurora. Handlingen ble hentet fra den store nordiske krig og Carl XII fall på Fredriksten festning i 1718.

Aurora hadde sin verdenspremiere utendørs på Fredriksten festning i juni 2005. Østfold fylkeskommune sto som ansvarlig produsent i tett samarbeid med Den Norske Opera og Halden kommune. Oppsetningen ble en publikumssuksess og over 8000 mennesker overvar forestillingen. Iveren var derfor stor for å sette opp nye operaforestillinger på Fredriksten og allerede i 2007 ble Trubaduren av G. Verdi oppført.

## Suksess og distriktsopera
Som et resultat av de to to suksessfulle oppsetningene tok Halden kommune og Østfold fylkeskommune høsten 2007 initiativ til å opprette Opera Østfold / Fredriksten festning. Et likeverdig samarbeid mellom de to partene førte til opprettelsen av Opera Østfold / Fredriksten festning i januar 2008. Opera Østfold fikk status som distriktsopera med støtte over statsbudsjettet fra 2009.

Opera Østfolds første oppsetning som Distriktsopera var Turandot av Puccini sommeren 2009 med utsolgte forestillinger. Mona Levin skrev etter forestillingene: «Med denne oppsetningen av Puccinis storverk, Turandot, er det trolig satt ny standard for utendørs operaoppsetning i Norge.» (Aftenposten, 15.06.09).

Etter suksessen med Turandot har Opera Østfold befestet sin posisjon som distriktsopera og som en formidler av utendørsopera til et stort publikum i Fredriksten festnings spektakulære omgivelser. Et fullsatt Carmen (Bizet) i 2011 ble etterfulgt av Giuseppe Verdis Nabucco på Fredriksten festning i juni 2013 og Puccinis Tosca i juni 2015 – til strålende kritikker.

1. januar 2020 ble Opera Østfold et selvstendig operaselskap og et eget AS. Selskapet eies av Viken fylkeskommune og Halden kommune som eier 50% hver. Våren 2020 skal det settes sammen et nytt styre. 

## Østfold Operakor
Opera Østfold hadde fra 2005 til og med 2007 et samarbeide med Laudate Kören fra Strømstad samt Cantare Koret fra Fredrikstad under ledelse av Vigdis Djupang. Samarbeidet med Vigdis Djupang fortsatte også fra 2009 da Opera Østfold opprettet et eget kor; *Østfold Operakor.* Koret har medvirket alle oppsetninger mellom 2009 til og med 207. Fra 2019 inngikk Opera Østfold et samarbeide med GöteborgsOperans Kör som fortsetter til og med 2021 under Den Flyvende Hollender på Fredriksten festning. 

## Oppsetninger

## Eksterne lenker
*
Fiskefestivalen

**Fiskefestivalen** er en tradisjonell bygdefestival som arrangeres hvert år tredje helga i juli på Bessaker i Roan i Trøndelag. Fiskefestivalen ble første gang arrangert i 1980.

Festivalen har mange aktiviteter for barn og voksne og besøkes hvert år av mellom – (Ref.: Festivalens nettsted) personer . Festivalen er drevet på dugnadsbasis og overskuddet går i sin helhet til Vik-Bessaker Grendalag, Bessaker Velforening og UIF Bjørgan (idrettslaget).

I tillegg til å ha konsert med kjente norske band fredag, har det hvert år vært dansefest på lørdagskvelden med lokale danseband og gammeldansorkester. Det er mange aktiviteter på dagtid og alle er relatert til sjø og kystlivet.

Festivalen er ellers kjent for kystrelatert mat. Det serveres alltid ferske skalldyr, baccalao, fiskesuppe og mange andre delikatesser fra havet.

## Eksterne lenker
*
Eva Gullvåg Aasgaard

**Eva Gullvåg Aasgaard** (født 1975) er en norsk sanger og skuespiller.
Etter endt utdannelse ved Norges musikkhøgskole i 2000 har hun hovedsakelig jobbet i Tyskland som musikalartist. I 2015 flyttet hun tilbake til Norge og jobber her som sanger, skuespiller og stemmeskuespiller på selvstendig basis.   

## Engasjementer (utvalg)
* 2016 Syver & Beatrice - Et sommermysterium (Syver), Operaen i Kristiansund
* 2015–2016 Gefährliche Liebschaften (Christine), München 
* 2010–2011  Jekyll & Hyde (Lisa/Emma), Pforzheim
* 2009 Evita (Evita), Zwickau/Plauen
* 2007–2009 Das Feuerwerk (Anna), Essen
* 2008 Jekyll & Hyde (Lisa/Emma), Bad Vilbel
* 2007 Les Misérables (Cosette), Bad Hersfeld
* 2007 Les Misérables  (Cosette), St. Gallen (CH)
* 2006 Das_Musical Heidi (Hedwig Kappeler), Walenstadt (CH)
* 2005–2006  CATS (Jellylorum/Grizabella), Turné
* 2004 West Side Story (Maria), Kassel
* 2002–2004 Miss Saigon (Ellen), St. Gallen (CH)
* 2002–2003 Ludwig II (Prinzessin Sophie von Bayern), Füssen

## Eksterne lenker
* 
*Eva Gullvåg Aasgaards hjemmeside
Lasse Breivold

**Lasse Breivold** (født 1971) er en norsk tidligere ishockeyspiller som har spilt for Vålerenga, Spektrum Flyers og Manglerud Star. 

Han ble Norgesmester i 1991 med Vålerenga. Han har etter idrettskarrieren arbeidet innenfor reklamebransjen.

## Referanser
Kåre Rønbeck

**Kåre Rønbeck** (født 1939) er en norsk tidligere politiker (Ap) og ordfører i Hammerfest (1988–1995). Han er utdannet lektor og var i mange år ansatt ved Hammerfest videregående skole. Han er også en tidligere aktiv fotballspiller for Idrettslaget Stein.

## Referanser


## Eksterne lenker
*
Lauritz Jensen

**Lauritz Jensen** (født 22. august 1859 i Viborg, død 4. februar 1935 i København) var en dansk billedhugger.   

Lauritz Jensen var etter teknisk skole en tid elev hos Vilhelm Bissen og gikk deretter på Kunstakademiet.

Han tilbrakte tre år i USA fra 1894, hvor han var medarbeider hos Carl Rohl-Smith i Chicago. Etter Rohl-Smiths død fullførte han rytterstatuen av general Sherman i Washington.

Han mottok flere priser og utmerkelser og ble tildelt Eckersbergmedaljen to ganger; 1898 og i 1905. I 1900 mottok han De neuhausenske priser.

## Referanser


## Eksterne lenker
* 
*
Gunnar Jensen

**Gunnar Jensen** (født 31. mars 1863 i København, død 6. mai 1948 på Frederiksberg) var en dansk billedhugger og medaljør. 

Jensen gikk i lære hos faren, senere ved Teknisk institutt før han begynte ved Kunstakademiet. Her studerte han under H. Conradsen, Jens Adolf Jerichau og Theobald Stein. Senere var han på utenlandsreise til Italia og Frankrike.

Han overtok stillingen som medaljør ved Den Kgl. Mønt etter Harald Conradsen i 1901 og innehadde den frem til 1933. 

Jensen var en fornyer av dansk medaljekunst med påvirkning fra Frankrike. Han utførte flere medaljer i samarbeide med Andreas Hansen, Hansen utførte portrettsiden og Jensen våpensiden.

Jensen mottok flere priser og utmerkelser og ble tildelt Eckersbergmedaljen to ganger; i 1896 og i 1912. Han var også representert på flere utstillinger på Charlottenborg og ved Landsutstillingen i Aarhus i 1909.

## Referanser


## Eksterne lenker
*
N.P. Mols

**Niels Pedersen Mols** (født 27. mars 1859 i Grundstrup ved Skanderborg, død 25. oktober 1921 i København) var en dansk dyre- og landskapsmaler. Han kom fra fattige kår.

Mols begynte å studere ved Kunstakademiet i København i 1880 og var der i fire år. På samme tid livnærte han seg som malersvenn. 

Mols`skildret livet på landet usentimentalt; på samme måte som blant annet L.A. Ring og H.A. Brendekilde.

## Priser – utvalg
* Hielmstierne-Rosencrone 1886 
* Raben-Levetzau-medaljen 1893
* Eckersbergmedaljen i 1893 og 1894 
* De neuhausenske priser 1895

## Verk – utvalg
* «En kostald» (1883) 
* «Roeoptagning» (1886)
* «Udsigt gennem stalddør» (1887)
* «En ko» (1889)
* «Fiskerfolk» (1892)
* «Mens redningsbåden er ude» (1893, Eckersbergmedaljen i 1893)
* «En Billedhugger i sit Værksted» (1895, De neuhausenske priser)

## Referanser


## Eksterne lenker
*
Nesar Ahmad Bahave

**Nesar Ahmad Bahave** (persisk: نثاراحمد بهاوي; født 1985) er en afghansk taekwondoutøver. 

Han vant sølvmedalje i lettvekt-divisjonen (-72 kg) under Verdensmesterskapet i taekwondo 2007 i Beijing, ved å slå ut den olympiske vinneren fra 2004, Hadi Saei i semifinalene. Det var den andre internasjonale medaljen for Afghanistan i noen gren, noensinne. Badamgul Multazim, en taekwondoutøver i tungvekts-divisjonen, vant den første internasjonale medaljen for Afghanistan noensinne.

Nesar vant bronsemedaljen i lettvekt under Asialekene 2006 i Doha, og konkurrerte under Sommer-OL 2008 i -68kg-divisjonen. Den 8. august 2008 var han flaggbærer for Afghanistan under åpningsseremonien for OL i Beijing. Nesar vant en gullmedalje i de asiatiske Kampsportlekene i klassen for 72kg.

Han vant sølvmedalje under Asialekene 2010 i gruppen for menn under 80kg.

## Eksterne lenker
* 
* Nesar Ahmad Bahaves profil på Yahoo! Sports
Robina Muqimyar

**Robina Muqimyar** (født 1986) er en afghansk tidligere friidrettsutøver som konkurrerte i sprintløp. 

Hun representerte Afghanistan under Sommer-OL 2004, der hun løp 100 meter. I innledningsheatet satte hun ny afghansk rekord, med tiden 14,14, men endte på 7.-plass i sitt heat, og gikk ikke videre i konkurransen. 

Hun representerte igjen Afghanistan under Sommer-OL 2008, der hun ble utslått i de innledende rundene, med tiden 14,80.

## Referanser


## Eksterne lenker
*
Tank

**Tank** kan vise til:

;Personer og familier
* Tank/Tanche, norsk slekt
*Carsten Tank (1766–1832), forretningsmann og statsråd
*Otto Tank (1800–1864), misjonær

;Annet
*Tank, en beholder for oppbevaring eller transport av væsker eller gass, for eksempel  drivstofftank,  septiktank eller gasstank
*Tank, flertall tanks/tankser, se stridsvogn
*Tank, Light AA, selvdrevet britisk luftvern
*Tank (film), en amerikansk film fra 1984
Harold Camping

**Harold Egbert Camping** (født 19. juli 1921 i Boulder i Colorado, død 15. desember 2013 i Alameda) var en amerikansk kristen radiovert og forkynner som flere ganger uttalte at dommedag var nært forestående.

Camping var president i Family Radio, en California-basert radiostasjon som sender til hele USA. Han drev også radiostasjoner i Idaho og i områdene rundt New York. Camping var kjent for å bruke numerologi til sine tolkninger av Bibelen for å kunne forutsi datoen for verdens undergang.

Camping spådde dommedag 21. mai 1988, 7. september 1994. og som en prosess i 2011. Hans uttalelser om Jesus og dommedag i mai 2011 ble mye omtalt i verdensmediene. Etter at 21. mai 2011 passerte uten at de forutsagte hendelsene fant sted, uttalte Camping at han var overrasket fordi ingenting hadde skjedd. Camping sa senere at en åndelig dom hadde funnet sted på denne datoen, og at den fysiske dommedag skulle inntreffe den 21. oktober 2011, samtidig med at Gud ville ødelegge hele universet. Da spådommen også denne gang slo feil, gikk Camping i dekning.

Camping trakk seg offisielt tilbake fra sin stilling i radiostasjonen 16. oktober 2011, noen dager før den siste spådommen om Jordens undergang skulle bli oppfylt.

## Referanser



## Eksterne lenker
*
Hocine Haciane

**Hocine Haciane Constantin** (født 7. juli 1986 i Andorra la Vella) er en andorransk svømmer som spesialiserer seg i disiplinene butterfly, fri og ryggsvømming.

Haciane har ingen større internasjonale resultater, og fikk sin olympiske debut da han representerte Andorra under Sommer-OL 2004, der han ble slått ut i de innledende heatene. Han var flaggbærer for Andorra under åpningen av disse lekene. Haciane representerte også Andorra under Sommer-OL 2008.

## Referanser


## Eksterne lenker
* 

* Men's 200m Individual Medley 
* Haciane wins the final of the 200 metres
* Day 5 Swimming Schedule & Results
Sonia Williams

**Sonia Williams** (født 28. mai 1979 fra Saint John's) er en friidrettsutøver fra Antigua og Barbuda, som konkurrerer i sprintløp. Hun representerte Antigua og Barbuda under Sommer-OL 2008, der hun ble utslått i de innledende rundene.

## Referanser


## Eksterne lenker
*
Jan Roodzant

**Jan Roodzant** (født 6. januar 1984 i Aruba) er en arubisk svømmer, som spesialiserer seg i disiplinen frisvømming.

Roodzant har ingen større internasjonale resultater, og fikk sin olympiske debut da han representerte Aruba under Sommer-OL 2008, der han ble slått ut i de innledende heatene.

## Eksterne lenker
*
Abu Abdullah Mohammed

**Abu Abdullah Mohammed** (født 3. mars 1981) er en bangladeshisk friidrettsutøver, som konkurrerer i sprintløp. Han representerte Bangladesh under Sommer-OL 2008, der han deltok på 100 meter. Han ble utslått i første innledende runde, der han ble nummer sju i sitt heat med tiden 11,07.

## Eksterne lenker
*
Beauty Nazmun Nahar

**Beauty Nazmun Nahar** (født 1. januar 1984) er en bangladeshisk friidrettsutøver, som konkurrerer i sprintløp. Hun representerte Bangladesh under Sommer-OL 2008, der hun ble utslått i de innledende rundene.
## Eksterne lenker
*
Jade Bailey

**Jade Bailey** (født 10. juni 1983) er en barbadosk friidrettsutøver, som konkurrerer i sprintløp. Hun representerte Barbados under Sommer-OL 2008, der hun ble utslått i de innledende rundene på 200 meter og utslått i andre runde på 100 meter.

## Referanser


## Eksterne lenker
*
Shanahan Sanitoa

**Shanahan Sanitoa** (født 26. juli 1989) er en friidrettsutøver fra Amerikansk Samoa, som konkurrerer i sprintløp. Han representerte Amerikansk Samoa under Sommer-OL 2008, der han ble utslått i de innledende rundene.

## Eksterne lenker
*
Andrew Hinds

**Andrew Hinds** (født 25. april 1984) er en barbadosk friidrettsutøver, som konkurrerer i sprintløp. Han representerte Barbados under Sommer-OL 2008, der han ble utslått i andre runde.

## Referanser


## Eksterne lenker
*
Charles Carroll of Carrollton

**Charles Carroll of Carrollton** (1737–1832) var en tidlig talsmann for amerikansk uavhengighet fra Storbritannia. Charles Carroll satt som en representant for Maryland i den kontinentale kongressen, og senere satt han som senator for den samme delstaten. Carroll var den eneste katolske personen, den med lengst levetid og siste gjenlevende som undertegnet den amerikanske uavhengighetserklæringen.

## Referanser


## Eksterne lenker
* 
*
Bradley Ally

**Bradley Kevin Ally** (født 11. desember 1986) er en barbadisk svømmer som spesialiserer seg i disiplinen medley.

Han har ingen større internasjonale resultater, og fikk sin olympiske debut da han representerte Barbados under Sommer-OL 2004. Han representerte også Barbados under Sommer-OL 2008 der han ble slått ut i semifinalen.

## Referanser


## Eksterne lenker
*
Lars Jørgen Fjeld

**Lars Jørgen Fjeld** (født 1989) er en norsk tidligere turner som representerte Elverum Turn. Fjeld vant en sølv og to bronse under NM 2007, i 2009 ble han norgesmester sammenlagt. I nordisk mesterskap vant han i 2007 gull i frittstående og sølv i skranke og mangekamp, i 2010 tok han sølv i frittstående.

## Referanser


## Eksterne lenker
*
Gloria Koussihouede

**Gloria Koussihouede** (født 4. april 1989) er en beninsk svømmer, som spesialiserer seg i disiplinen fristil.

Koussihouede har ingen større internasjonale resultater, og fikk sin olympiske debut da hun representerte Benin under Sommer-OL 2008, der hun ble slått ut i de innledende heatene.

## Referanser


## Eksterne lenker
*
Dorji Dema

**Dorji Dema** (født 16. oktober 1983) er en bhutansk bueskyter. Hun representerte Bhutan under Sommer-OL 2008 der hun ble slått ut i første runde.

## Referanser


## Eksterne lenker
*
Ciudad Azteca

**Ciudad Azteca** (spansk for «Aztekerbyen») er et nabolag (*[[colonia (Mexico)|colonia]]*) i Ecatepec kommune i den meksikanske delstaten México. Det er et av de største nabolaga i kommunen.

I Ciudad Azteca ligger Ciudad Azteca metrostasjon, som er en del av Mexico bys metro.
Horacio Gallardo

**Horacio Gallardo Burgos** (født 29. mai 1981) er en boliviansk syklist som konkurrerer i landeveissykling. Han representerte Bolivia under Sommer-OL 2008 der han deltok i landeveisrittet, men brøt.

## Eksterne lenker
*
Hamza Alić

**Hamza Alić** (født 20. januar 1979 i Srebrenica) er en bosnisk friidrettsutøver, som konkurrerer i kulestøt. Han representerte Bosnia-Hercegovina under Sommer-OL 2008, der han ble utslått i kvalifiseringen som nummer 17.

## Referanser


## Eksterne lenker
* 
*  Profil hos European Athletics
*  Profil hos All-Athletics
Mathieu Gnanligo

**Mathieu Gnanligo Fousseni** (født 13. desember 1986) er en beninsk friidrettsutøver, som konkurrerer i sprintløp. Han representerte Benin under Sommer-OL 2008, der han ble utslått i de innledende rundene.

## Referanser


## Eksterne lenker
*
Lucija Kimani

**Lucija Kimani** (født 21. juni 1980) er en bosnisk friidrettsutøver, som konkurrerer på maraton. Hun representerte Bosnia-Hercegovina under Sommer-OL 2008, der hun ble nummer 42. Hun representerte også landet sitt under Sommer-OL 2012 i London, der hun ikke fullførte maratonløpet. 

## Referanser

## Eksterne lenker
*
Nedim Nišić

**Nedim Nišić** (født 7. mars 1984) er en bosnisk svømmer, som spesialiserer seg i disiplinen fristil.

Nišić har ingen større internasjonale resultater, og fikk sin olympiske debut da han representerte Bosnia-Hercegovina under Sommer-OL 2008, der han ble slått ut i de innledende heatene.

## Referanser


## Eksterne lenker
*
Nedžad Fazlija

**Nedžad Fazlija** (født 1968) er en bosnisk skytter, som konkurrerer i rifle. Han har representert Bosnia-Hercegovina i Sommer-OL.

## Eksterne lenker
* 

* Profil på London2012.com
Erling Jensen

**Erling Svein Jensen** (1934–2022) var en norsk politiker (Arbeiderpartiet). Han var ordfører i Hammerfest i to perioder (1975–1983). Han var medlem av formannskapet 1972–1975. Jensen jobbet som brannmann i Hammerfest kommune.

## Referanser
Aksel Olsen

**Aksel Olsen** (1927–2017) var en norsk politiker (Ap). Han var journalist i *[[Finnmark Dagblad]]* fra 1949 og videre disponent der i flere år fra 1951.

Olsen var medlem av kommunestyret i Hammerfest fra 1952 til 1955, igjen som medlem av formannskapet fra 1964 til 1971, herunder var han ordfører i Hammerfest fra 1966 til 1971, samt medlem av Finnmark fylkesting fra 1968 til 1971. 

## Referanser
Ørjan Østvik

**Ørjan Østvik** (født i Hammerfest) var en norsk lokalpolitiker (Arbeiderpartiet). Han var ordfører i Hammerfest fra 1952 til 1961.  Østvik var også aktiv innenfor kulturlivet i Hammerfest, og skrev blant annet mange dikt og revytekster.

## Referanser
Trygve Hauan

**Trygve Hauan** (født 1882, død 1947) var en kjøpmann fra Hammerfest. Trygve Hauan var sønn av Iver Andreas Hauan (1845–1900) og sønnesønn av Lars Olsen Hauan. Hauan-familien etablerte Hauans Materialhandel i Hammerfest i 1885. Firmaet utviklet seg til å bli et av Finnmarks største. 

Trygve Hauan var blant de som mistet livet i Kvitbjørn-ulykken som krevde 35 menneskeliv.  «Den flyvende hurtigrute», Sandringham-flybåten «Kvitbjørn», styrtet om morgenen 28. august 1947 i en fjellvegg nord for Lødingen og var den inntil da største flyulykken i Norge. Kjøpmann Erling Gabrielsen fra Hammerfest mistet også livet her. Begge kjøpmennene fra Hammerfest var på tur til Oslo i forbindelse med gjenreisningen av Hammerfest.  Trygve Hauans sønn Ulf Hauan (1917–1981) tiltrådte i sjefstolen i Hauans i 1953 som fjerde generasjon.  Etter Ulf Hauans død ble firmaet drevet av administrerende direktør Hans Olaussen fram til femte generasjon Hauan overtok. Femte generasjon Hauan er brødrene Arnulf, Iver og Lars Hauan. Firmaet ble i 2014 solgt og overtatt av Toto Hagen (Totos olderfar og grunnlegger av G.Hagen, Gunder Hagen, giftet seg med Hermine Ingerline Hauan datter av Hauans grunnlegger Lars Olsen Hauan), men etter 2 års drift ble firmaet slått konkurs i juni 2016 etter 131 års drift.

## Referanser


## Kilder
* *Havet ved din stuedør*, jubileumsskrift i anledning Hammerfest Handelsstandsforenings (HHF) 150-årsjubileum i 1994

## Eksterne lenker
* Kort biografi i ''Merkantilt biografisk leksikon : hvem er hvem i næringslivet?'' fra 1935
San Ignacio (Belize)

**San Ignacio** er en by vest i Belize, noen kilometer øst for grensa mot Guatemala. Byen er distriktshovedstad i Cayo, og hadde 9&nbsp;925 innbyggere i 2010. San Ignacio har de seinere åra absorbert nabobyen Santa Elena, og de omtales nå som «Tvillingbyene». De er bundet sammen av Belizes eneste hengebru, Hawksworth-brua, og utgjør landets nest største storbyområde.

San Ignacio er et populært turistmål, ettersom det befinner seg en rekke turistattraksjoner i nærheten, deriblant mayaruinene Caracol, Xunantunich, Cahal Pech og El Pilar, og grotta Actun Tunichil Muknal.

## Referanser


## Eksterne lenker
*
Corozal

**Corozal** er en liten by nord i Belize. Den er hovedstad i distriktet Corozal. Byen hadde 9&nbsp;871 innbyggere i 2010.

## Referanser


## Eksterne lenker
*
Statsråd Astrups villa

**Statsråd Astrups villa**, også kalt **Vitenskapsakademiets hus**, i Drammensveien 78 i Oslo, ble i 1887 oppført som bolig for trelasthandler og statsråd Hans Rasmus Astrup (1831–1898).

Bygningen er tegnet av arkitekt Herman Major Backer. I 1911 ble Astrups villa overtatt av Det Norske Videnskaps-Akademi på svært rimelige vilkår fra statsrådens døtre, Ebba og Elisabeth Astrup.

Det er et toetasjes murbygg på 857 m² i nyrenessansestil.


Fil:Vitenskapsakademiet-20080914-30.jpg
Fil:Vitenskapsakademiet-20080914-50.jpg
Fil:Vitenskapsakademiet-20080914-40.jpg
Fil:Vitenskapsakademiet-20080914-37.jpg
Fil:Vitenskapsakademiet-20080914-36.jpg
Fil:Vitenskapsakademiet-20080914-25.jpg
Fil:Vitenskapsakademiet-20080914-5.jpg


## Eksterne lenker
*
Lionel Tate

**Lionel Tate** (født 30. januar 1987) er den yngste amerikaner noensinne som er blitt dømt til livsvarig fengsel uten mulighet for prøveløslatelse. 

I 2001, da Tate var 14 år, ble han dømt for overlagt drap på den seks år gamle Tiffany Eunick i Broward County i Florida. Tate hadde lekt med Eunick, som Tates mor, Kathleen Grossett-Tate, satt barnevakt for. Mens barna lekte i et annet rom, ba Tates mor dem om å være stille. Tate skal, 45 minutter, senere ha fortalt moren at Eunick ikke pustet mer. Tate sa at de hadde drevet med lekebryting og at han hadde slengt barnets hode inn i en reol. Tate ble dømt for å ha drept Eunick fordi skadene på kroppen hennes var så store at det ville vært umulig at disse ble påført under vanlig lekeslåssing mellom to barn.   

Eunick sine skader inkluderte et blant annet et kraniebrudd, brukket ribbein og en hjerneskade. Disse skadene ble beskrevet som ikke ulik de hun ville ha fått ved å falle fra en tre-etasjers bygning. I straffeutmålingen der Tate fikk livsvarig fengsel, uttalte dommeren at de handlinger begått av Lionel Tate var ikke de lekende handlinger til et barn, de var handlinger som var kalde, ufølsomme og ubeskrivelig grusomme. 

Dommen på livsvarig fengsel var kontroversiell fordi Tate bare var 12 år gammel på tidspunktet for dødsfallet, og hans offer var bare seks år gammel. Tate var den yngste personen i moderne amerikansk historie som har blitt dømt til livsvarig fengsel, bringe bred kritikk på behandling av unge lovbrytere i rettsvesenet i staten Florida. Tate fikke senere prøvetid og fikk i en periode sone hjemme hos sin mor. Men fordi han flere ganger brøt vilkårene for prøveløslatelsen, blant annet ved å besitte våpen og begå ran, ble Tate igjen fengslet.
Hacksjön

**Hacksjön** er en hjerteformet innsjø i Botkyrka kommune, Stockholms län og i landskapet Södermanland, Sverige, og med beliggenhet like øst for Stockholm-Tullinge flygplats.

Hacksjön inngår i Tyresån-vassdraget, og dreneres til Kvarnsjön. Innsjøen er for det meste omgitt av hede og skog.

## Eksterne lenker
* Hacksjön Tyresåns vattenvårdsförbund
Høstadfunnet

**Høstadfunnet** er betegnelsen på et arkeologisk funn i en myr på Byneset utenfor Trondheim i 1899. Arbeideren Knud Byahagen fant 11 godt bevarte gjenstander i tre da han gravde i torven. Aldersbestemmelse ved C-14 metoden viser at flere av gjenstandene er fra rundt 800 f. Kristus.

## Referanser



## Eksterne lenker

* «Nordmenn har skålt i 2900 år», artikkel i *Aftenposten* 2. april 2011
Stiftelsen Retretten

Stiftelsen **Retretten** er en norsk frivillig organisasjon som ble opprettet av Rita Nilsen, i 2002. Organisasjon arbeider med å hjelpe alkoholikere, rusmiddelavhengige, LAR-pasienter og pårørende. I tillegg har noen av Retrettens medarbeidere faste oppdrag for kriminalomsorgen, i og utenfor fengsler i østlandsområdet. Alle medarbeidere som er i direkte kontakt med stiftelsens brukerkgruppe, har selv erfaring som brukere.

## Referanser


## Eksterne lenker
* Organisasjonens hjemmeside
Marcelo V. Racana

**Marcelo V. Racana** (født 5. august 1952 i Buenos Aires, Argentina) er en argentinsk-svensk regissør og filmprodusent.

Marcelo Racana har bodd i Sverige siden 1977. Han studerte ved regilinjen til Dramatiska institutet 1984–87.

## Filmografi
### Regissør
* 1989 – *[[Badhuset (1989)|Badhuset]]* – kortfilm
* 1992 – *[[Rederiet]] – fjernsynsserie
* [[Filmåret 1994|1994]] – *Esters testamente* – fjernsynsserie (mini)
* [[Filmåret 1996|1996]] – *Skilda världar* – fjernsynsserie
* [[Filmåret 1998|1998]] – *Dråpslag* – fjernsynsfilm
* [[Filmåret 2003|2003]] – *Skenäktenskap* – kortfilm
* [[Filmåret 2007|2007]] – *Andre avenyen* – fjernsynsserie

=== Skuespiller ===
* [[Filmåret 1997|1997]] – *Emma åklagare* – fjernsynsserie

=== Produsent ===
* [[Filmåret 2009|2009]] – *Balladen om Beatrice'' – kortfilm

## Eksterne lenker
*
Hallbosjön

**Hallbosjön** er en eutrof innsjø i vassdraget til Nyköpingsån sør i landskapet Södermanland, Sverige, og ca 20 kilometer nordvest for Nyköping. Innsjøen og dens bredder har stor betydning for fugleliv, og huser hvert år både hekkende og forbipasserende fugler. Innsjøens overflateareal er ca 10 km², og gjennomsnittsdybden drøye fire meter.

Hallbosjön er et Natura 2000-område, som for det meste består av Lidaviken, eller Skåraviken, og dens omgivelser. På 1860-tallet ble innsjøen senket med 1,5 meter.

Tettstedet Vrena ligger ved innsjøen.

## Referanser
Holmträsket

**Holmträsket** er en liten innsjø på 1,6 hektar, beliggende i Huddinge kommune i landskapet Södermanland, Sverige. Innsjøen ligger i nærheten av Sofielaunds avfallsanlegg og Gladö industriområde, og er derfor uten interesse for friluftslivsinteresserte. Innsjøen ligger først i sin gren av Tyresån-vassdraget, og dens utløp går til Orlången. Utløpet går via en kulvert i industriområdet.

## Eksterne lenker
* Sjöar i Huddinge – Holmträsket